In die sleutelteks word Jesus verwerp deur die mense van die dorp waar Hy grootgeword het en Hy gaan na die omliggende dorpies om mense daar te leer. Jesus se dissipels word ook twee-twee uitgestuur om die boodskap van bekering te verkondig. In die Korintiërsbrief skryf Paulus van die doring in sy vlees en hy bely dat dit hom juis help om nie hoogmoedig te wees nie. In 2 Samuel 5 lees ons die verhaal van Dawid wat as koning van Israel gekroon word. Sy krag word toegeskryf aan die teenwoordigheid van die Here, die Almagtige, in sy lewe. Psalm 48 besing die krag van God wat sterker is as die krag van die magtige konings.
Hierna het al die Israelitiese stamme na Dawid toe in Hebron gegaan en gesê: "Ons is tog almal u eie mense! 2In die tyd toe Saul koning was, was u tog maar die een wat Israel in die oorlog aangevoer het. Die Here het vir u gesê:
'n Lied. 'n Psalm van die Koragiete.
1 En Hy het van daar af vertrek en na sy tuisdorp gegaan. Sy dissipels het Hom gevolg. 2 Toe die Sabbat aanbreek, het Hy die mense in die sinagoge begin leer, en baie van hulle wat Hom gehoor het, was verwonderd. Hulle het gesê: "Waar kom hy aan hierdie dinge, en watter wysheid is aan hom gegee, dat sulke kragtige dade deur sy hande plaasvind? 3 Is hy dan nie die skrynwerker, die seun van Maria en die broer van Jakobus, Joses, Judas en Simon nie? Woon sy susters dan nie hier onder ons nie?" Hulle het aan Hom aanstoot geneem. 4 Jesus het toe vir hulle gesê: "'n Profeet is nie sonder eer nie, behalwe in sy tuisdorp, en binne sy familiekring en in sy huis." 5 En Hy kon nie 'n enkele kragtige daad daar verrig nie, behalwe dat Hy 'n paar siekes gesond gemaak het deur hulle die hande op te lê. 6 Hy was verbaas oor hulle ongeloof.
(Matt 10:1 , 5-15; Luk 9:1-6 )
Toetrede :Flam 70 of Lied 157
Votum: N.a.v. Psalm 48
Seëngroet: Psalm 48:15
Lofsang: VONKK 117 (n.a.v. Psalm 48) of Psalm 48 of Lied 200
Verootmoediging: (Op grond van Psalm 130, uit "Soos 'n blom na die son draai", deur Cas Wepener)
Toewyding: VONKK 292 (n.a.v. 2 Kor 12:9-10) of Flam 451 of Lied 453
Skriflesing: Markus 6:1-13b
Slotsang: VONKK 111 of Flam 190 of Lied 284
Seën: (o.a. uit Vonkk 111)
Respons: Flam 100 of Lied 453 Refrein of Lied 533
Dié God is ons God vir altyd;
VONKK 117 Die Here God Is Groot (n.a.v. Psalm 48)
(Op grond van Psalm 130, uit "Soos 'n blom na die son draai", deur Cas Wepener)
VONKK 292 Voor U, Vader, moet ek skuld bely (Respons) (n.a.v. 2 Kor 12:9-10)
Flam 451 Here, Hier's My Lewe (Stuur My)
VONKK 117 Die Here God Is Groot
Nav Psalm 48
Teks: Driekie Jankowitz 2009 (Pro Deo) (:1) en Jacus Krige 2011 (:2 & :3) Melodie: BERGVESTING – Jacus Krige 2009
Orrelbegeleiding: Jacus Krige 2010 © 2011 VONKK Uitgewers (admin Bybel-Media) RUBRIEK: Meditatief – Lofprysing
VONKK 292 "Voor U, Vader, moet ek skuld bely (Respons)"
Nav 2 Korintiërs 12:9-10 Teks: Breda Ludik 2016 Melodie: KOMPASBERG – Anton Esterhuyse 2016©
Orrelbegeleiding: Anton Estehuyse 2016© © Teks, melodie en orrelbegeleiding: 2016 VONKK-Uitgewers (admin Bybel-Media) RUBRIEK: Meditatief – Skuldbelydenis en Genadeverkondiging
Voor U, Vader, moet ek skuld bely.
Red my, Here, en vergewe my.
Hier, voor u troon, het ek insig gekry:
U, Heer, is heilig, ek is onrein.
Elke mens wat voor die Here buig
kan met vreugde oor vergifnis juig –
kan van sy heilige liefde getuig:
"Ons God vergewe! Ons God genees!"
Reaksie op die vryspraak
U genade is genoeg vir my,
want in swakheid het ek krag gekry.
Ek kan in weerlose vreugde bely:
Juis as ek swak is, dán is ek sterk.
Melodie: ENVIADO – Sentraal-Amerika Orrelbegeleiding: Gerrit Jordaan 2016 ©
Kantoryverwerking: Gerrit Jordaan 2016 © © Spaanse teks en melodie: Openbare besit
wie sal sy Naam hoog hou?
Carolyn Brown gebruik 'n idee van Ann Scull. Vra iemand om 'n massiewe, swaar tas vorentoe te bring. Die tas is volgepak van goed wat hulle gaan saamvat wanneer hulle vir ander van Jesus gaan vertel. Laat hulle die tas vol simpel goed pak, soos 'n toaster, baie klere vir verskillende soorte weer, 'n skateboard, ens. Laat hulle verduidelik hoekom hulle dink hulle gaan die goed benodig. Dan kan jy Jesus se instruksies aan die dissipels voorlees en met die persoon gesels oor wat ons werklik nodig het om vir ander van Jesus te gaan verstel. Die punt is dat ons geen spesiale toerusting benodig om vir ander mense van Jesus se liefde te vertel nie.
John Stevens (van Dollar Store Children's Sermons) plaas die fokus op die feit dat Jesus dissipels twee-twee uitstuur en praat oor die feit dat ons beter saam is. Wys goed wat beter saam is – grondboontjiebotter en konfyt (as daar nie kinders is wat allergies is vir grondboontjies nie), Oreos, ens. Of goed wat sterker saam is – wys hoe jy een potlood middeldeur kan breek, maar 'n klomp potlode kan jy nie breek nie. Ons geloof is nie iets wat ons op ons eie doen nie – ons geloof is iets wat ons saam uitleef.
'n Ander opsie is om te gesels vanuit die oogpunt van die mense wat die dissipels ontvang. Dan kan jy 'n "welkom"-matjie of 'n deurstop gebruik en gesels oor oop deure, oor die manier waarop ons mense ontvang
In hierdie aangrypende teks ontdek ons mense se reaksie teenoor Jesus, die gestuurde van die Vader. Dit gebeur in die eerste episode in ons teks. In die tweede episode leer ons onsself ook – deur die ervaring van die gestuurde dissipels – as gestuurdes van die Vader Seun en Heilige Gees ken.
Ons ontdek ook hoe die ervaring lyk van diegene wat deur Jesus gestuur word. Dit bemoedig en versterk ons, en help ons om met teenstand en teleurstelling te kan saamleef.
Kom ons stap eers deur ons teks voordat ons dit op ons lewens toepas.
Die gebeure in ons teks
6:1 Jesus gaan doelbewus na sy tuisdorp. Dit is Nasaret, al word die dorp se naam nie genoem nie. Sy dissipels het Hom gevolg, hoewel dit onseker is of hulle deel was van dié gebeure in Nasaret. Indien hulle was, vertel Markus ons van 'n tweede keer wat Jesus hier aangedoen het.
6:3 Die feit dat Jesus egter aan hulle bekend was van kindsdae af, en as skrynwerker (ambagsman) daar gewerk het, het beteken dat hulle Hom kon etiketteer en gevolglik ignoreer, tot hulle ewige skade. Hulle het sy ma, Maria, geken – Josef word nie genoem nie, waaruit 'n mens aflei dat hy moontlik al oorlede is – en sy vier broers – Jakobus, Joses (of Josef), Judas, en Simon – sowel as sy susters.
Ons sal nog verder lees van hierdie tipe vooroordele wat uit ongeloof gebore word. Want, selfs Jesus se broers wou nie in Hom glo nie (Joh. 7:5). Trouens, sy familie was op 'n punt bekommerd dat Hy van lotjie getik was (Mark 3:21). Wat Jesus laat opmerk het dat nét dié wat God se wil doen, is sy familie (Mark 3:31-35).
6:7 Jesus stuur die twaalf dissipels uit vir 'n drie-ledige bediening:
die verkondiging van die boodskap van bekering (vers 12),
die bediening van bevryding (vers 8,13), en
bediening van genesing (vers 13).
Hy gee vir hulle volmag oor onrein geeste wat waarskynlik die volmag oor siektes ingesluit het, soos Lukas dit het. Die feit dat hulle in pare sou werk, was ter wille van onderlinge ondersteuning sowel as bevestiging van die aanvaarding of verwerping van hulle boodskap. Die wet het immers twee getuies nodig gehad om iets te waarmerk (Deut. 17:6; 19:15).
6:8-9 Die opdrag om niks vir die pad saam te vat nie – selfs nie geld nie – was om beide van God se voorsiening en die gasvryheid van die Joodse mense afhanklik te wees. Dit was deel van hulle opleiding. Dit sou hulle leer dat hulle God kon vertrou. En die gasvryheid van die mense sou alreeds vir hulle 'n aanduiding wees of hulle boodskap aanvaarbaar sou wees of nie.
Kom ons vra na die betekenis van ons teks vir ons lewe.
Oop vir Jesus
"Die mense wou niks van Hom weet nie." Hierdie woorde eggo op verskillende maniere deur die geskiedenis. Soms word Jesus aggressief en blatant verwerp, soos wanneer Mussolini sê hy is eerder 'n leeu vir een dag as 'n lam vir 'n duisend jaar. Ander kere word Jesus weer subtiel verwerp, soos wanneer anderpad gekyk word as mense in die omgewing weens onreg in die gemeenskap swaarkry.
Ons teks waarsku: vooroordeel kan jou selfs blind maak wanneer God na jou toe kom.
Volgens Matteus 25 verskyn Jesus gereeld aan ons, veral in die vorm van mense wat nood ervaar of ons bystand nodig het. Om vir Jesus oop te wees, is om oop te wees vir die verskillende maniere waarop Jesus aan ons verskyn: deur sy Woord, maar ook deur die mense en omstandighede van elke dag.
Die lewenskuns vir gelowiges is om elke dag oop vir Jesus te lewe. Die beteken ons moet die Here se Woord ken en met aandag lewe dat die lewende Here, soos ons Hom in sy Woord leer ken, ook elke dag ons pad in verskeie situasie gaan kruis. Wanneer ons Jesus in ons daaglikse situasie leer raaksien, kan ons gepas op sy teenwoordigheid reageer.
Oop vir God se gestuurdes
In die Ou Testament is profete se boodskap gemeet aan die ooreenkoms met die geopenbaarde waarheid veral in die wet (Jer. 9:13).
En aan die uitkoms van die woorde, soos dit die geval wat met Jeremia toe die ballingskap wat hy aangekondig het, inderdaad gebeur het: "Jerusalem is so ingeneem …" (Jer. 39:1).
Dit tref mens hoe Jesus die twaalf twee-twee uitstuur. Dit bly die voorkeur patroon van enige werk vir die Here, om dit in gemeenskap met ander te doen.
Dit tref ook dat hulle nie in detail voorsiening moes maak vir die werk nie, maar afhanklik moes wees van God sowel as van die ontvangs deur mense van al die plekke waar hulle sou kom.
Dit tref derdens ook dat dié mense wat hulle nie ontvang of na hulle luister nie, doodgewoon verlaat word, om uit te kom by dié wat die bediening nodig het. Weliswaar met 'n finale boodskap dat dit ewige gevolge het, gesimboliseer met die stof afskud aksie.
Ons teks nooi ons om onsself ook elke dag te ontdek as gestuurdes van Jesus. Die beweging van Jesus wat mense na die wêreld stuur gaan steeds voort. Daarom moet ons as't ware in hierdie beweging inklim en dit as rigtinggewend van God se werk deur ons aanvaar.
Daar is 'n dringendheid aan hierdie stuur. Jesus beklemtoon sy boodskappers moet lig reis en vinnig beweeg, want die tyd is min. Dit is 'n tyd van krisis, hulle moenie tyd verspil nie.
Waarheen en na wie stuur Jesus ons nou? Hierdie vraag moet nie vaag of in die algemeen beantwoord word nie. Elke gemeente ontvang by Jesus spreekwoordelik 'n dorp of 'n stad ('n teikengroep) waarheen ons gestuur word.
Dit beteken ons moenie teen ons eie mure vaskyk nie. Ons word nie net na onsself gestuur nie. Ons word gered en geseën om tot 'n seën te wees. Ons glo en dien die Here vir die wêreld.
Die teoloog Daniel Migliore se die gemeente as Jesus se gestuurdes se werk het te doen met die feit dat ons priesters, profete en konings is:
Ons moet op priesterlike wyse vergifnis en versoening verkondig,
op profetiese wyse onreg en verdrukking afwys en
op koninklike wyse die swakkes en vreemdelinge moet optel en die magte en vrese wat menslike lewe verniel moet bestry en bevryding bring.
Dink aan die baie hartseer, pyn, haat, vooroordeel, onreg en gebrokenheid in die wêreld. Waar op hierdie groot spyskaart fokus die Here ons aandag om sy vrede genesing en gemeenskap te bring?
Hoe stuur Jesus ons? Dit is juis in ons tyd van geestelike beeldpoetsery belangrik dat hierdie vraag goed hanteer word. Die verhaal soos Markus dit oorlewer, laat ons sien dat die regte houding van die boodskapper belangrik is. Die gestuurdes verkondig nie hulleself nie, maar Christus en die koninkryk. Die gestuurdes is ook bereid om die gasvryheid van ander waardig te wees. Dit wil sê hulle probeer nie 'n boodskap afdwing nie, maar Jesus se goeie, werklik bevrydende nuus bring.
Gestuurdes is nederige dienaars.
Waarmee stuur Jesus ons? Hy stuur ons met die gesag om bose magte uit te dryf. Die vraag vir die prediking is: Watter bose magte bedreig die welwese van ons gemeenskap? Is daar bose bedreigings waaroor ons dalk te bang is om te praat omdat dit ons ongemaklik maak en verleë laat? Watter bekering het ons self nodig? Hoe sal ons die bose magte identifiseer en name gee ten einde hulle met woord en daad in die Naam van Christus te kan uitdryf?
Indien ons hierdie roeping gehoorsaam, moet ons weerstand verwag. Soos in Nasaret, sal die mense nie daarvan hou nie. Ons sal die weerstand ook aan ons eie lyf voel. Dit mag ons egter nie verhinder om die regte ding te doen nie.
Mag ons verras word deur al die dinge wat die sturende Here deur ons bereik. Mag die Here ons krag gee om die teleurstelling te verwerk en mag ons genadige harte ontvang om te vergewewaar mense ons teenstaan, en mag ons deursettingsvermoë ontvang om bemoedig voort te gaan ten spyte van teenstand.